id en fr en en en en en pl en en en en en en en en en en en id en id ms id id id ms ms ms ms id ms ms id id id id id id id ms id ms id ms ms id id en en en en en en fr en en en en en sv en en
Pengambilan "Junk Food" dan "Fast Food" Dengan Cara Yang Sihat - MyCompass
Semestinya semua sedia maklum bahawa makanan segera lazimnya mengandungi kandungan lemak, kolesterol dan garam yang tinggi. Namun, tidak dapat dinafikan juga bahawa, umumnya majoriti tidak dapat lari dari ketagihan mengambil makanan segera dan makanan ringan malah menjadi makanan kegemaran.
Apa itu “Junk Food” dan “Fast Food”?
Junk food adalah makanan yang memiliki kandungan nutrisi rendah dan sedikit. Namun memiliki kadar lemak yang tinggi serta tidak baik untuk kesihatan manusia.
Sedangkan definisi fast food adalah makanan yang disajikan dan dibuat dengan proses yang cepat. Dianggap sebagai makanan yang berkualiti rendah kemudian disajikan ke dalam sebuah bentuk paket agar mudah dibawa.
Ringkasnya, junk food disebut sebagai makanan ringan sementara fast food disebut sebagai makanan segera.
Bolehkah anda mengambil makanan segera?
Makanan segera boleh diambil sebagai sebahagian daripada sajian sihat harian anda. Pilih dan ambil makanan segera dengan bijak serta hadkan pengambilannya.
Kandungan nutrien dalam makanan segera
Kandungan kalori makanan-makanan segera bergantung kepada :
Penambahan bahan lain seperti sos atau serbuk-serbuk roti.
Kaedah memasak yang digunakan (goreng atau bakar)
Kandungan kalori bahan makanan mentah sebelum dimasak/disediakan.
Tips Pengambilan Junk Food dan Fast Food Yang Sihat
Makanan segera kerap disalahertikan sebagai makanan yang tidak berkhasiat dan memudaratkan. Memang ada yang berkhasiat dan ada yang memudaratkan tetapi ini bergantung kepada jenis makanan dan cara penyediaannya.
1. Menghad dan meminimunkan pengambilan
Pilih dan ambil makanan segera dengan bijak serta hadkan pengambilannya 1 hingga 2 kali sebulan.
2. Mengetahui kandungan lemak dalam beberapa jenis makanan segera.
Pilih menu yang mengandungi kurang dari 20 hingga 25g lemak. Sebagai contoh, pesan sandwic ayam panggang tanpa mayonis (mengandungi 8g lemak) dan kentang saiz sederhana (mengandungi 12g lemak) ; atau pilih burger keju bersaiz kecil (mengandungi 13 hingga 20g lemak) tanpa mengambil kentang goreng.
3. Elakkan mengambil hidangan 2 in 1
Jangan mencampur atau mengambil pencuci mulut, manisan, milkshake, pai bersama-sama dengan sajian makanan segera anda.
Malahan bawa sebiji buah-buahan segar seperti buah pisang, epal atau oren sebagai tambahan kepada menu makanan segera anda.
4. Bijak dalam membuat pilihan
Pilih minuman gas berkalori rendah, susu rendah lemak, jus buah-buahan, teh atau air dan elakkan pengambilan minuman yang berkalori tinggi.
Elakkan pengambilan makanan berkalori tinggi. Kalori boleh meningkat sehingga lebih dari dua kali ganda dengan pengambilan makanan bergoreng.
Hadkan pengambilan yang tinggi kalori seperti thousand island, mayonis, sos salad, pasta salad, salad kentang, keju dan kekacang. Ambil daun salad, tomato, cendawan, lobak merah, saderi dan timun dengan banyak. Ambil sos salad yang rendah kalori seperti minyak zaitun dan italian dressing.
Jelas disini, tidak salah untuk sekali-sekala menikmati makanan kegemaran, namun demi kesihatan yang berpanjangan, kita perlu mengutamakan pemilihan makanan yang sihat dan seimbang.
MY COMPASS® is the leading and most trusted career planning resource for Malaysian students and young professionals, guiding them to succeed in today’s dynamic workforce.
F-LG-01, Neo Damansara, Jalan PJU 8/1, Damansara Perdana, 47820 Petaling Jaya, Selangor, Malaysia
Email: hello@mycompass.io | Phone: +603 7497 2541
Whatsapp: +6012 278 7224
©2019 Copyright Rubix Consulting (M) Sdn Bhd.